
Nr.{{DOKREGNUMURS}}

Par nekustamā īpašuma Laivu ielā 12, Carnikavā, zemes daļas un būvju iznomāšanu SIA “Eco Baltia vide”
Ādažu novada pašvaldības dome (turpmāk – Pašvaldība) izskatīja SIA “Eco Baltia vide”, vienotais reģistrācijas Nr. 40003309841, juridiskā adrese: Getliņu iela 5, Rumbula, Ropažu nov., LV-2121 (turpmāk – Apsaimniekotājs) iesniegumu (saņemts 09.07.2026., reģ. Nr. 01-4/26/884) ar lūgumu nodrošināt nepieciešamo lēmumu pieņemšanu un dokumentu sagatavošanu par atkritumu šķirošanas laukuma Laivu ielā 12, Carnikavā (turpmāk – Laukums), nodošanu lietošanā Apsaimniekotājam uz 2025. gada 4. jūlijā noslēgtā iepirkuma līguma Nr. 02-20.1/25/117 “Par atkritumu apsaimniekošanu Ādažu novadā” spēkā esamības laiku. 

Saskaņā ar Pašvaldību likuma 4. panta pirmās daļas 1. un 2. punktu viena no pašvaldības autonomajām funkcijām ir organizēt iedzīvotājiem sadzīves atkritumu apsaimniekošanu, kā arī gādāt par pašvaldības administratīvās teritorijas labiekārtošanu un sanitāro tīrību.

Izvērtējot pašvaldības rīcībā esošo informāciju un ar to saistītos apstākļus, tika konstatēts:
1. Pašvaldībai pieder nekustamais īpašums Laivu ielā 12, Carnikavā, Ādažu novadā (kadastra Nr. 8052 004 0605). Saskaņā ar ierakstiem Rīgas rajona tiesas Carnikavas pagasta zemesgrāmatas nodalījumā Nr. 100000106481 (lēmums pieņemts 19.02.2026.), nekustamais īpašums tika sadalīts, un no sākotnējās zemes vienības (kadastra apzīmējums 8052 004 0634) tika izdalīta zemes vienība 5478 m² platībā ar kadastra apzīmējumu 8052 004 1498 (turpmāk – nekustamais īpašums).
2. Pašvaldības dome 2024. gada 27. decembrī pieņēma lēmumu Nr. 488 “Par pilnvarojumu pašvaldības aģentūrai “Carnikavas komunālserviss” organizēt būvniecības darbus Laivu ielā 12, Carnikavā“ nolēma projekta “Šķiroto atkritumu savākšanas laukums Laivu ielā 12, Carnikavā” (turpmāk - Projekts) atbalstīšanas gadījumā pilnvarot pašvaldības aģentūru “Carnikavas komunālserviss” (turpmāk- Aģentūra) organizēt Laukuma būvniecību nekustamajā īpašumā.
3. Ar Pašvaldības domes 2025. gada 24. aprīļa lēmumu Nr. 169 “Par grozījumiem Ādažu novada pašvaldības domes 2024. gada 27. decembra lēmumā Nr. 488 “Par pilnvarojumu pašvaldības aģentūrai “Carnikavas komunālserviss” organizēt būvniecības darbus Laivu ielā 12, Carnikavā”” tika nolemts nodot Aģentūras valdījumā un bilancē minētā nekustamā īpašuma zemes vienības daļu 0,58 ha platībā (kas pēc zemes sadales atbilst zemes vienībai ar kadastra apzīmējumu 8052 004 1498) Projekta īstenošanai un noslēgt valdījuma līgumu. 

4. 2026. gada 6. maijā Pašvaldība un Aģentūra noslēdza līgumu Nr. JUR 2026-05/464 “Par zemes gabala daļas Laivu ielā 12, Carnikavā, nodošanu valdījumā”, kura nosacījumi paredz Aģentūras tiesības pēc Projekta realizācijas nodot Laukumu apsaimniekošanā Apsaimniekotājam atbilstoši normatīvo aktu prasībām.
5. Projekta ietvaros veiktie būvdarbi ir pabeigti, izveidotais Laukums un tā būves (konteineru-sarga ēka, bioloģiskā tualete, ugunsdzēsības stends ar aprīkojumu) ir nodoti ekspluatācijā 2026. gada 11. augustā.
6. Starp Aģentūru un Apsaimniekotāju 2025. gada 4. jūlijā ir noslēgts pakalpojuma līgums Nr. 02-20.1/25/117 “Par atkritumu apsaimniekošanu Ādažu novadā” (turpmāk – Līgums), kas paredz dalīti savākto atkritumu pieņemšanas laukumu nodrošināšanu un apsaimniekošanu novada teritorijā.
7. Atbilstoši 2024. gada 10. septembra Ministru kabineta noteikumu Nr. 602 “Eiropas Savienības kohēzijas politikas programmas 2021.–2027. gadam 2.2.2. specifiskā atbalsta mērķa "Pārejas uz aprites ekonomiku veicināšana" 2.2.2.2. pasākuma "Atkritumu dalītā vākšana" projektu iesniegumu otrās atlases kārtas īstenošanas noteikumi” anotācijai un Centrālās finanšu un līgumu aģentūras (turpmāk – CFLA) norādījumiem, gadījumos, kad finansējuma saņēmējs (pašvaldība vai tās iestāde) projekta īstenošanas teritorijā pats nesniedz atkritumu dalītās savākšanas pakalpojumu, finansējuma saņēmējam līdz noslēguma maksājuma iesniegšanas brīdim izveidotā infrastruktūras objekta darbības nodrošināšanai ir jāpiesaista normatīvajos aktos noteiktajā kārtībā izvēlētais atkritumu apsaimniekotājs un ar to jāslēdz nomas līgums. Tā kā infrastruktūras objekts, tai skaitā, Laukums, tiek izmantots Apsaimniekotāja saimnieciskajai darbībai, to nav iespējams nodot bezatlīdzības lietojumā, un objekts ir iznomājams par tirgus vērtību (tajā skaitā 10 gadu periodā pēc projekta pabeigšanas, nodrošinot infrastruktūras izmantošanu atbilstoši tās izveides mērķim), paredzot, ka nomas tiesībām jāizbeidzas līdz ar brīdi, kad tiek izbeigtas saistības veikt sadzīves atkritumu apsaimniekošanu.

8. Ministru kabineta 19.06.2018. noteikumu Nr. 350 “Publiskas personas zemes nomas un apbūves tiesības noteikumi” 8.2. apakšpunkts nosaka, ka apbūvētas zemes vienības nomas maksu nosaka atbilstoši neatkarīga vērtētāja noteiktajai tirgus nomas maksai. Papildus nomnieks kompensē iznomātājam pieaicinātā neatkarīgā vērtētāja atlīdzības summu.
9. Atbilstoši sertificēta vērtētāja SIA “EIROEKSPERTS” 2026. gada 2. septembra novērtējumam (reģ. Nr. L16438/ER/2026), iznomājamās teritorijas 1750,52 m2 nomas maksa mēnesī (bez PVN) ir 721 EUR (septiņi simti divdesmit viens eiro), jeb 0,41 EUR/m².
10. Apsaimniekotāja ierosinātais nomas līguma termiņš uz Līguma darbības laiku, t.i., līdz  2032. gada 31. augustam, atbilst Publiskas personas finanšu līdzekļu un mantas izšķērdēšanas novēršanas likuma prasībām, kas nosaka, ka nekustamā īpašuma nomas līgumu slēdz uz laiku, kas nav ilgāks par 70 gadiem. Šī likuma 6.1 panta 11 daļa nosaka, ka iznomātājs nomas maksas apmēru vienpusēji pārskata un, ja nepieciešams, maina ne retāk kā reizi sešos gados normatīvajos aktos noteiktajā kārtībā.
Ņemot vērā iepriekš minēto, lai nodrošinātu pašvaldības autonomās funkcijas izpildi sadzīves atkritumu apsaimniekošanas jomā, ir nepieciešams Projekta ietvaros izveidoto infrastruktūru iznomāt izvēlētajam atkritumu apsaimniekotājam par tirgus nomas maksu. Izveidotās infrastruktūras iznomāšana atbilstoši tirgus vērtībai ir arī obligāts priekšnoteikums Eiropas Savienības Kohēzijas politikas programmas fonda projekta nosacījumu un CFLA prasību izpildei, kā arī veiksmīgai Projekta noslēguma maksājuma pieprasījuma iesniegšanai.
Pamatojoties uz Pašvaldību likuma 4. panta pirmās daļas 1. punktu, 2. punktu, 10. panta pirmās daļas 16. punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 61 panta pirmo un 11 daļu, Ministru kabineta 19.06.2018. noteikumu Nr. 350 “Publiskas personas zemes nomas un apbūves tiesības noteikumi” 8.2. apakšpunktu, ņemot vērā Ādažu novada pašvaldības domes 2024. gada 27. decembra lēmumu Nr. 488, 2025. gada 24. aprīļa lēmumu Nr. 169, starp Pašvaldību un Aģentūru 2026. gada 6. maijā noslēgto valdījuma līgumu Nr. JUR 2025-05/464, 2026. gada 2. septembra nomas tirgus vērtības novērtējumu, kā arī domes Finanšu komitejas 16.09.2026. atzinumu, Ādažu novada pašvaldības dome
NOLEMJ:

1. Iznomāt, noslēdzot nomas līgumu, SIA “Eco Baltia vide” (vienotais reģistrācijas Nr. 40003309841, juridiskā adrese: Getliņu iela 5, Rumbula, Ropažu nov., LV-2121) pašvaldībai piederošā un Aģentūras valdījumā esošā nekustamā īpašuma Laivu ielā 12, Carnikavā, Ādažu nov. (kadastra Nr. 8052 004 0605), zemes vienības (kadastra apzīmējums 8052 004 1498) daļu 1750,52 m2 platībā saskaņā ar grafisko pielikumu, un uz tās esošās ekspluatācijā nodotās būves: Laukumu (1750,52 m2), konteineru-sarga ēku, bioloģisko tualeti un ugunsdzēsības stendu ar aprīkojumu.
2. Noteikt šādus nomas nosacījumus un izpildes termiņus:

2.1. Nomas maksa mēnesī tiek noteikta 721 EUR (septiņi simti divdesmit viens eiro) bez PVN, kas atbilst 0,41 EUR/m² (četrdesmit viens cents par platības vienu kvadrātmetru) mēnesī bez PVN, saskaņā ar 2026. gada 2. septembra nekustamā īpašuma nomas tirgus vērtības novērtējumu;
2.2. Papildus nomas maksai Apsaimniekotājs kompensē Aģentūrai pieaicinātā neatkarīgā vērtētāja atlīdzības summu 968 EUR, ieskaitot pievienotās vērtības nodokli par nomas maksas novērtējuma veikšanu;
2.3. Nomas līgums noslēdzams 1 (viena) mēneša laikā no šī lēmuma pieņemšanas dienas;

2.4.  Apsaimniekotājam ir pienākums uzsākt pakalpojuma sniegšanu Laukumā 1 (viena) mēneša laikā no nomas līguma noslēgšanas dienas;

2.5. Nomas līguma termiņš tiek noteikts līdz 2032. gada 31. augustam (atbilstoši pakalpojuma līguma Nr. 02-20.1/25/117 darbības termiņam). Nomas tiesības izbeidzas līdz ar brīdi, kad tiek izbeigtas Apsaimniekotāja saistības par atkritumu apsaimniekošanas pakalpojumu sniegšanu Ādažu novada teritorijā.
3. Uzdot Aģentūrai sagatavot šī lēmuma 1. punktā minēto nomas līgumu ar Apsaimniekotāju atbilstoši šī lēmuma 2. punkta nosacījumiem un 2026. gada 2. septembra novērtējumam.
4. Uzdot Aģentūras direktoram parakstīt šī lēmuma 1.punktā minēto nomas līgumu.

5. Pašvaldības izpilddirektora vietniecei nodrošināt lēmuma izpildes kontroli.
Pašvaldības domes priekšsēdētājs

